«Այս տասը տարուան վիրաւորական վիճակը չես կրնար վերցնել մէկ շաբթուան կամ ամսուան ընթացքին։ Բայց մեծ քայլեր առինք։ Անոնց հետ խօսիլը, հաշտութեան մասին խօսիլը երեք տարի առաջ անկարելի էր։ Հիմա քայլերու ցանկ ունինք, թէ ի՛նչ պէտք է ընենք, եւ երկու կողմերն ալ համաձայն են։ Դրական քայլերու վրայ պէտք է կեդրոնանանք։ Ես դեռ յոյս ունիմ, որ այս հարցը լուծումի կը յանգի», ըսած է Վահան սրբազան՝ նշելով, որ «հաշտութիւնը կ՚ենթադրէ Սուրբ Աստուածածին եկեղեցւոյ վերադարձ Հայ Առաքելական Եկեղեցւոյ հետեւորդներուն։ Բարերարները զայն կառուցած են մեր եկեղեցւոյ համար, ոչ թէ աղանդի կամ կարգալոյծ եղած քահանայի համար։ Եթէ զգացինք, որ իրենք լուրջ տրամադրութիւն չունին հաշտութեան, մենք կը շարունակենք դատական գործընթացը։ Դատի յաղթանակը մերն է։ Բարերարները այդ եկեղեցին կառուցած են Հայաստանեայց Առաքելական Եկեղեցւոյ համար»։